4 साल की उम्र तक के बच्चे अपने आसपास रहनेवाले लोगों से ज़्यादा जुड़े रहते हैं, लेकिन उन्हें आसपास होनेवाली बातों व घटनाओं की समझ नहीं होती. ऐसे में यदि पैरेंट्स अलग होते हैं, तो बच्चे को ज़्यादा कुछ समझ नहीं आता. तलाक़ के बाद यदि बच्चे की कस्टडी मां के पास है, तो वो पिता की अनुपस्थिति का आदी हो जाता है, लेकिन हालात तब बिगड़ सकते हैं जब बच्चे को संभालने के लिए परिवार में मां के अलावा कोई और जैसे नाना, नानी या अन्य सदस्य न हों. इस उम्र के बच्चे भले ही पारिवारिक ढांचे को न समझ पाएं, लेकिन उन्हें ये ज़रूर महसूस होता है कि उनके आसपास सब कुछ सामान्य नहीं है.